钦定古今图书集成/明伦汇编/氏族典/第591卷 > 欧阳一敬
## 钦定古今图书集成/明伦汇编/氏族典/第591卷 > 欧阳一敬

按《明外史欧阳一敬传》：“一敬，字司直，彭泽人。嘉靖三
十八年进士。除萧山知县，征授刑科给事中。自严嵩
败，言官争发愤论事，一敬尤敢言。吏科给事胡应嘉
尝劾高拱，调建宁推官。一敬劾拱威制朝绅，专柄擅
国。已陈兵政八事，部皆议行，积患遂除，擢太常少卿。
拱再起柄政，一敬惧，即日告归，半道以忧死。”